**Dunakeszi Város Önkormányzata Képviselő-testületének 10/2023 (VII.28.) számú önkormányzati rendelete a változtatási tilalom elrendeléséről**

Dunakeszi Város Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 21. § (1) bekezdésében kapott felhatalmazás alapján a következőket rendeli el:

**1. §**

A rendelet változtatási tilalmat rendel el a helyi építési szabályzat, illetve szabályozási terv készítésének időszakára.

**2. §**

A rendelet területi hatálya kiterjed a Dunakeszi 3033 hrsz-ú ingatlanra, továbbá azon telkekre, amelyek a Helyi Építési Szabályzatról szóló 6/2018. (V.31.) önkormányzati rendelettel elfogadottak alapján a következő övezetekbe tartoznak:

*a)* Má jelű általános mezőgazdasági övezet,

*b)* Mko jelű korlátozott mezőgazdasági övezet,

*c)* Mk jelű kertes mezőgazdasági övezet,

*d)* Mm jelű mezőgazdasági major övezet.

**3. §**

A rendelet időbeli hatálya a kihirdetéstől számítva a területre vonatkozó helyi építési szabályzat elfogadásának napja, de legfeljebb 3 év.

**4. §**

(1) Hatályát veszti a változtatási tilalom elrendeléséről szóló 39/2020 (X.30.) önkormányzati rendelet.

(2) E rendeletet a folyamatban lévő eljárásokra is alkalmazni kell

**5. §**

Ez a rendelet a kihirdetését követő napon lép hatályba.

 **Dr. Szarvas Eleonóra Aliz Dióssi Csaba**

 **aljegyző polgármester**

Kihirdetési záradék:

Kihirdetve: 2023. (VII.28.)

 **dr. Szarvas Eleonóra Aliz**

 **aljegyző**